### 17.    Beslutning om godkendelse af udvidelse af [adresse]

**Åbent**

Sagsnr.: 326-2017-22421       J.nr.: 28.03.16           Gorm Andresen.:
326-2019-340361

**Sagstype**

Beslutning.

**Resume og sagens baggrund**

Privatinstitutionen Tømmerup Fribørnehave ansøger om
tilladelse til at udvide børnehaven med 12 pladser. I dag er børnehaven
godkendt til 30 børn i alderen 3-6 år.

**Indstillinger**

Direktøren indstiller at ansøgningen godkendes, samt at
tilretning af vedtægter efterfølgende godkendes administrativt.

**Behandling**

Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

Privatinstitutionen Tømmerup Fribørnehave ansøger om at
udvide børnehaven fra 30 børn til 42 børn i alderen 3-6 år.

Kommunen har myndighedstilsynet i forhold til
privatinstitutioner og ændringer skal ifølge loven godkendes politisk.
Privatinstitutionerne fastsætter selv, hvor mange børn der kan gå i tilbuddet
så længe det ligger inde for lovens rammer. Det er bl.a. de bygningsmæssige
forhold, som f.eks. antallet af kvadratmeter pr. barn som er afgørende.

Kapaciteten og kvaliteten i de private og frie dagtilbud er
uafhængigt af Kalundborg Kommune, såfremt de private og frie dagtilbud opfylder
de formelle betingelser for godkendelse og tilsyn. Det vil sige en uafhængighed
i forhold til eventuel kommunalpolitisk vægtning mellem dagtilbud og
vuggestuepladser, geografisk dækning, samarbejde mellem dagtilbud og skole,
pædagogisk retning med videre. Samtidig er det erfaringen, at eksempelvis
kapaciteten ved private og frie dagtilbud har indflydelse på eventuelle
tilpasninger ved de kommunale tilbud under kommunalbestyrelsens ansvarsområde.

Ifølge bygningsreglementets § 229 skal daginstitutioner have
et frit gulvareal på mindst 3 m2 pr. barn under 3 år og 2 m2 pr. barn over 3
år.

[adresse] har et frit gulvareal på 86,5 m2. Dvs.
at der kan godkendes en normering på op til 43 børn i alderen 3-6 år.

Institutionens vedtægter skal efterfølgende rettes til.
Vedtægterne foreslås godkendt administrativt.

**Økonomiske konsekvenser**

Ingen.

**Børn- og Familieudvalgets møde
den 15. januar 2020:**

Anbefales.

**Økonomiudvalgets møde den 22.
januar 2020:**

Anbefales.